kk kk kk kk en lt en en es kk ky en bg kk kk kk kk ru ky en ru kk kk kk kk kk kk kk kk kk kk kk kk kk kk kk kk kk kk kk kk kk kk kk ru kk kk kk ru kk kk kk kk kk kk en en fr bg ru en ru kk ru nb uk ru kk kk ru ru kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk bg kk kk ru uk be en kk es en en lt en es en en pl es en en lt en en ky en ky
Сіз білмеген Жаңа жыл – Qadam
0 96 2 минут оқисыз
Жаңа жылды тойлау тарихының тамыры Месопотамиядан бастау алады. Онда табиғаттың көктемгі оянуын тойлау дәстүрі пайда болған. Бұл наурыз айында аталып өтілетін. Бұл күндері ешкім жұмыс істемейтін, адамдар мерекелік шараларға, көңілді маскарадтарға қатысатын.
1699 жылы Петр I патша Жаңа жылды 1 қаңтарда атап өту туралы жарлық шығарады. Бұл Григориан күнтізбесі бойынша өмір сүрген барлық еуропалық елдердің үлгісі бойынша жасалған еді. Содан бері 1 қаңтар – біз өмір сүретін күнтізбе бойынша Жаңа жыл боп саналады.
Әр елдің өз жаңа жылдық дәстүрлері бар, бірақ бәріне ортақ қалыптасқан ғұрыптарды кез келген шаңырақтан көруге болады.
Көптеген адамдар мерекені жылы, жайлы, үй жағдайында атап өтуге бейім. Көпіршігін шашыратып аққайнар құйылған бокалдарды көтеріп, ізгі тілектер айтып, жанұямен, достармен бірге Жаңа жылды қарсы алуға не жетсін!
Ежелгі уақыттан бері үйде мерекелік атмосфераны құру әдетке айналған. Ерте замандағы адамдар алма, жаңғақ, картоп, жұмыртқамен үйлерін әрлеген көрінеді. Кейіннен шыны шарлар, гирляндтар және басқа да таныс сәндік элементтер пайда болды. Бүгінгі таңда үйіңізді ертегіге айналдыру қиын емес боп қалды.
Жаңа жыл сыйлықсыз өтпейді. Жақын адамдар бір-біріне тосын сый жасап, ескі жылды аман-сау өткеріп, жаңа жылдың құтты болуын тілейді. Бұл барлық халықтарға ортақ боп кеткен дәстүр.
Әр елдің салты басқа, сенімі бөлек…
Вьетнам тұрғындары Жаңа жыл түнінде үй құдайы сазан балықтың артына мінгесіп алып, көкке ұшады деп сенеді екен. Сол үшін алдын ала балық сатып алып, түнде су айдынына жіберетін көрінеді. Сонда үйді қорғайтын құдайды келер жылға дейін транспортпен қамтамасыз етеді екен.
Кипр аралының тұрғындары қараңғылық жаңа жылда сәттілік әкеледі деп сенгендіктен, түн ортасында үйлеріндегі шамдарды бір сәтке сөндіріп қояды.
Мереке ортасында көптеген итальяндықтар ескі заттарын терезелерінен лақтырып тастайды және сол сәтте олар өздері тек қызыл іш киіммен ғана қалады.
Қытайлықтар мереке күні пышақ, қайшы, т.б. өткір заттарды мүлдем қолданбайды. Олар Жаңа жылмен бірге келетін сәттілікті «қиып, кесіп» алудан қорқады екен.
Француздар дөңгелекті бақытты жаңа жылдың символы деп санайды, сондықтан олар достары мен отбасы мүшелеріне сыйлық ретінде дөңгелек сыйлайды.
Англия – Рождество пудингі
Англияда кез-келген үйдің дастарханында ұннан, қантталған жемістерден, лимон қабығынан, алма, мейіз, жаңғақ және дәмдеуіштерден жасалған тәтті десерт бар. Ол десерт мерекеге бір ай қалғанда дайындала бастайды. Әсіресе, жас отбасылар бұл десертсіз Жаңа жылды өткізбейді.
АҚШ – фаршталған күркетауық еті
АҚШ тұрғындары кез келген мерекеде күркетауықтың фаршталған етін жегенді жақсы көреді. Жаңа жылда да сол. Бірақ әр отбасы өздерінің рецепттері бойынша әзірлейді.
Австрия мен Венгрия – штрудель
Дәстүрлі десерт жаңа жылдық үстелде өзінің құрметті орнын алған. Ол әдетте балмұздақпен бірге беріледі және жаңғақтармен, жидектермен, сироппен безендіріледі.
Жапония – «Моти» тәтті тоқашы
Күріш қамырынан жасалған тәтті тоқаштар Жаңа жылдағы мерекелік дастарханға қойылып қана қоймай, қонаққа келген достарға, көршілер мен туыстарға таратылады.
Германия – шошқа сирағы
Немістердің бұл сүйікті тағамы жаңа жылдық дастарханнан міндетті түрде табылады. Шошқаның сирағы, әдетте, сыра қосылып қайнатылады да, орамжапырақ тұздығымен, картоппен беріледі.
Miracle on 34th Street, 1994
Ирония судьбы, или С легким паром! 1975
How the Grinch Stole Christmas, 2000
«Песенка про 5 минут»
дәстүр жаңа жыл қаңтар мейрам мереке оливье шырша
0 96 2 минут оқисыз
Facebook LinkedIn VKontakte WhatsApp Telegram Email арқылы бөлісу Басып шығару
Қазақстанның Tokyo олимпиадасындағы киім үлгісі үздік деп танылды
Шын өмірде көргіміз келетін таңғажайып 20 әлем
Қанат Бейсекеев: Деректі фильм – еркін жанр
Айнұр Бабаева: «Голливудта танымал болуға мүмкіндік көп»
Пікір үстеу Жауапты болдырмау
Пікір орналастыру үшін кіруіңіз жөн.
Қалың мал мен мәһрдің айырмашылығы бар ма?
Алматыда тағы да қарақшылар ұсталды
Сарбаз әкімдікке жасалған шабуыл туралы айтып берді
Қазақстанда 8 мыңға жуық адам ұсталды – ІІМ
Қазақстан 2022 жылы ТМД-ға төрағалық етеді
Израильдің әлемге қосқан 10 ғаламат үлесі
Әкенің туған күніне тілек
Эмоционалды интеллект: Қазақ түсінігі, EQ белгілері
Мұғалімдерге қосымша үстемеақы төленуі мүмкін
Жириновский қазақстандық орыстарды еліне шақырды
Балаңыздың ұйқысы ауысып кетті ме?
Денсаулық & Психология 167
© 2022, Барлық құқық қорғалған
Facebook Twitter WhatsApp Telegram